als_Latn dik_Latn sag_Latn
Gazetari Baton Haxhiu e ka shfrytëzuar udhëtimin e tij në Kinë për të parë nga afër veprat monumentale të historisë së vjetër kineze. Me këtë veshje ai mund të quhet me shaka edhe, Ba Ton Ha Xiu!
Batoni e ka bërë këtë foto në Qytetin e Ndaluar të perandorit kinez të dinastisë Min dhe Chian.
“Si hapësirë është më i madh se qyteti i Tiranës bashkë me Prishtinën. Pesë mijë vjet më herët kanë bërë mirë që kanë jetuar pa zot, pa bibël e kuran. Kur vjen këtu e sheh se sa e kotë është beteja për religjionin. Por dehumanizimi diktatorial është gjithandej njëlloj. Nuk arrij ta kuptoj se për çfarë janë dashur gjithë këto hapësira. Gjithashtu, Muri i Madh kinez është një atraksion i mrekullueshëm turistik, por më erdhi keq për ata njerëz që e kanë ndërtuar atë. Dehumanizim total. Mbretërit gjithandej janë vrasës. Dhe nuk kanë të bëjnë asgjë me njeriun dhe humanen. E urreva murin kinez dhe qytetin e ndaluar… Por të dyja janë ekstremisht unikale dhe të bukura”, përfundon komentin e tij për lapsi.al Baton Haxhiu.
als_Latn als_Latn als_Latn